[pic] | EUROOPA ÜHENDUSTE KOMISJON |

Brüssel 5.10.2007

KOM(2007) 599 lõplik

KOMISJONI TEATIS

EUROOPA ARENGUFOND (EAF) Kulukohustuste, maksete ja liikmesriikide sissemaksete kalkulatsioon 2007. ja 2008. eelarveaastaks ning kulukohustuste ja maksete prognoos ajavahemikuks 2009–2012

KOMISJONI TEATIS

EUROOPA ARENGUFOND (EAF)Kulukohustuste, maksete ja liikmesriikide sissemaksete kalkulatsioon 2007. ja 2008. eelarveaastaks ningkulukohustuste ja maksete prognoos ajavahemikuks 2009–2012

Sissejuhatus

9. EAFi (Euroopa Arengufond) suhtes kohaldatava finantsmääruse[1] artikli 8 kohaselt koostab komisjon nõukogule igal aastal teatise. Teatise eesmärk on esitada prognoos käesoleva eelarveaasta (2007) ja järgmise eelarveaasta (2008) kulukohustuste ja maksete kohta ning sissemaksenõuete ajakava, võttes arvesse EIP (Euroopa Investeerimispank) prognoose. Vastavalt nimetud finantsmääruse artiklile 8 esitatakse dokumendis ka nelja järgneva aasta (2009–2012) igaks aastaks kulukohustuste ja maksete kalkulatsioon.

Alates 9. EAFi jõustumisest 2003. aastal kannavad liikmesriigid sissemaksed EIP hallatavate 9. EAFi vahendite jaoks (investeerimisrahastu ja intressitoetused) otse üle EIP-le, samas kui sissemaksed EIP hallatavate endiste vahendite tarbeks (riskikapital ja intressitoetused) liiguvad endiselt komisjoni kaudu. Seega tehakse käesolevas teatises selget vahet ühelt poolt 9. EAFi raames tehtavate EIP maksete ja teiselt poolt komisjoni teostatavate maksete (sealhulgas EIP hallatavate endiste vahendite tarbeks) vahel.

Kooskõlas nõukogu ja komisjoni ühisdeklaratsiooniga, mis esitati 9. EAFi suhtes kohaldatava finantsmääruse vastuvõtmise raames, koosneb käesolev dokument peamiselt tabelitest, millele on lisatud mõningad kommentaarid arusaamise hõlbustamiseks.

Alltoodud graafik annab kokkuvõtliku ülevaate komisjoni[2] ja EIP kulukohustustest ja maksetest. Graafik osutab selgelt maksete strukturaalsele kasvutendentsile alates 2000. aastast.

[pic]

- - kulukohustused ― maksed

1. Kulukohustused ja maksed aastateks 2007 ja 2008

Komisjon ja EIP vaatasid uuesti läbi 2007. ja 2008. eelarveaasta kulukohustuste ja maksete prognoosid AKV riikide[3] ja ÜMTde[4] lõikes.

Erilist tähelepanu pöörati maksete kalkulatsioonile ning seda kahel põhjusel: ühelt poolt selleks, et aidata liikmesriikidel broneerida riiklikus eelarves võimalikult täpsed summad, ja teisalt selleks, et tagada EAFi käsutuses olevate rahaliste vahendite piisav maht vältimaks kassa vahendite ebapiisavusega seotud probleeme.

Lisades 1 ja 2 on esitatud kulukohustuste ja maksete uued kalkulatsioonid aastateks 2007 ja 2008 ning neid võrreldakse 2007. aasta juuni teatises esitatud näitajatega.

2007. aasta kulukohustuste summa (3450 miljonit eurot) on kooskõlas komisjoni võetud kohustusega kulutada ära kogu 9. EAFi kaudu saadud toetus (kaasa arvatud eelmiste EAFide ülejäägid). 2008. aasta summat on komisjonil ja EIP-l raske nimetada. Tegelikult sõltub kulukohustuste summa sellest, millal 10. EAF jõustub. Seetõttu ei ole komisjon ja EIP käesolevas dokumendis konkreetseid summasid esitanud. Mõningane lisateave on esitatud lisas 1.

Maksete osas on komisjon oma 2007. aasta kalkulatsioone pisut vähendanud. See tuleneb eelkõige Kongo Demokraatliku Vabariigi olukorrast, mistõttu suurtes võlgades olevate vaeste riikide toetamise vahendi alusel tehtava teise 100 miljoni suuruse osamakse tegemine hilines. Teine põhjus on teatavate teiste vähempakiliste kulude edasilükkamine, mille eesmärk on nii palju kui võimalik vähendada 2007. aasta sissemaksete kolmandat osamakset. Nagu kulukohustuste puhulgi, pole ei komisjon ega EIP seni 2008. aasta maksetesse kaasanud 10. EAFi andmeid (vt ka märkus lisa 2 lõpus).

Vastavalt 9. EAFi suhtes kohaldatava finantsmääruse artiklile 8 vaadatakse need kalkulatsioonid läbi 2008. aasta juuni teatises.

2. Sissemaksed aastatel 2007 ja 2008

Lisas 3 kirjeldatakse finantsolukorda kahel kõnealusel aastal ning eelkõige esitatakse liikmesriikide sissemaksete aastasummad, mis on mõeldud EAFi rahastamiseks.

Ei tohiks unustada, et kaht liiki meetmeteks ei ole liikmesriikidelt vaja uusi rahalisi vahendeid. Seepärast asjaomased maksed tabelis ei kajastu. Esiteks Stabexi raames tehtud maksed, mille jaoks liikmesriigid on kõik vajalikud vahendid juba üle kandnud, ning teiseks osa liikmesriikide vabatahtlikest sissemaksetest rahastatavast rahutagamisrahastust.

2007 . aasta osas teeb komisjon nõukogule ettepaneku määrata kolmanda osamakse suuruseks 325 miljonit eurot. See tähendaks nõukogu poolt 2006. aasta detsembris kindlaks määratud aastasumma ületamist 135 miljoni võrra (kevadel väljakuulutatud 295 miljoni euro suuruse ületamise asemel). EIP hallatava investeerimisrahastuga seoses sai tänu tagasimaksetest saadud olulistele tuludele ning komisjoni ja EIP vahelise halduslepingu muutmisele, millega võimaldati alates 2007. aasta septembri lõpust kasutada nimetatud tagasimakseid, võimalikuks jääda 2007. aasta sissemaksesummade piiridesse vastavalt nõukogu poolt 2006. aasta detsembris otsustatule.

Komisjonile ja EIP-le 2008. aasta kohta esitatud osamaksete puhul ei arvestata veel 10. EAFi vajadusi. Nagu kulukohustuste ja maksete puhulgi võivad igasugused kalkulatsioonid osutuda valeks. Lisaks ei pruugi jõustumine 2008. aasta alguses kaasa tuua märkimisväärseid lisavajadusi seoses 2008. aasta esimese osamaksega, mis on ainus osamakse, mille kohta tuleb otsus vastu võtta järgnevate kuude jooksul. Alles teist ja kolmandat osamakset tuleb võib-olla suurendada, et võtta arvesse 10. EAFi mõju (vaata ka märkus lisa 3 allosas).

Komisjon sooviks rõhutada ka järgmist: kui nõukogu otsustab, et 2007. aasta kolmas osamakse on väiksem taotletud 325 miljonist eurost, tuleks suurendada 2008. aasta esimest osamakset. Vastasel juhul on EAF sunnitud maksed 2008. aasta juunis/juulis peatama, oodates teise osamakse teostamist liikmesriikide poolt.

Vastavalt 9. EAFi suhtes kohaldatavale finantsmäärusele teevad komisjon ja EIP sissemaksete teise ja kolmanda osamakse kohta uued kalkulatsioonid, mille nad esitavad 2008. aasta juuni ja oktoobri teatistes.

3. Tulevik (2009–2012)

Tuleb rõhutada, et keskmise tähtajaga kalkulatsioonide vea ülemmäär on kõrge. Alltoodud arvudesse tuleb seega suhtuda äärmiselt ettevaatlikult.

EAFi kulukohustuste ja maksete prognoos (*) Aastad 2009–2012

miljonites eurodes

2009 | 2010 | 2011 | 2012 |

Kulukohustused |

Komisjon | 3750 | 3750 | 3750 | 3750 |

EIP | 500 | 530 | 600 | 650 |

Kokku | 4250 | 4280 | 4350 | 4400 |

Maksed |

Komisjon | 3075 | 3325 | 3450 | 3500 |

EIP | 430 | 470 | 500 | 510 |

Kokku | 3505 | 3795 | 3950 | 4010 |

* : kaasa arvatud 10. EAF

LISA 1 – 2007. ja 2008. aasta kulukohustuste kalkulatsioon ( miljonites eurodes )

[pic]

LISA 2 – 2007. ja 2008. aasta maksete kalkulatsioon (miljonites eurodes)

[pic]

LISA 3

Aastateks 2007 ja 2008 prognoositav finantsolukord – v.a Stabex ja vabatahtlikest sissemaksetest rahastatav rahutagamisrahastu (*) ( miljonites eurodes )

[pic]

LISA 4 – EAFi sissemaksed 2007. aastal liikmesriigi kohta (eurodes)

[pic]

LISA 5 – EAFi sissemaksed 2008. aastal liikmesriigi kohta (eurodes)

[pic]

[1] ELT L 83, 1.4.2003, lk 1.

[2] Teatises mainitud komisjoni kulukohustuste ja maksete summad on brutosummad, see tähendab enne vabanenud summade ja sissenõuete mahaarvamist.

[3] Aafrika, Kariibi mere ja Vaikse ookeani piirkonna riigid.

[4] Ülemeremaad ja -territooriumid.